ZMLUVA O DIELO č. ....................
podľa § 536 a následných Obchodného zákonníka č. 513/91 Zb. V platnom znení
Zmluvné strany
Objednávateľ: 	Centrum pedagogicko-psychologického poradenstva a prevencie, Komenského 106/2, Považská Bystrica
Adresa: 		Komenského 106, 017 01 Považská Bystrica
Zastúpený:		Mgr. Katarína Tomanová, riaditeľka
IČO:			42150329
DIČ:			2023155673
Bankové spojenie:  	....................................................................
Číslo účtu IBAN: 	....................................................................
(ďalej len „objednávateľ“)
Zhotoviteľ:		...................................................................
Adresa:		...................................................................
Zapísaný: 		....................................................................
Zastúpený : 		....................................................................
IČO: 			....................................................................
IČ DPH: 		.....................................................................
Bankové spojenie: 	.....................................................................
Číslo účtu IBAN:	..................................................................... 
(ďalej len „zhotoviteľ“)
Preambula
Táto zmluva sa uzatvára ako výsledok obstarávania zákazky v zmysle zákona 343/2015 Z. z. o verejnom obstarávaní a o zmene doplnení niektorých zákonov (ďalej len „zákon o verejnom obstarávaní“). Objednávateľ na obstaranie predmetu tejto zmluvy použil postup zadávania zákaziek s nízkymi hodnotami podľa § 117 zákona o verejnom obstarávaní. 
1. Predmet plnenia zmluvy
1.1. Predmetom zmluvy je uskutočnenie stavebných prác stavby s názvom „Nadstavba a stavebné úpravy, zníženie energetickej náročnosti budovy CPPPaP Považská Bystrica“ podľa platnej projektovej dokumentácie. 
1.2. Miesto uskutočnenia prác: budova Centra pedagogicko-psychologického poradenstva a prevencie, Komenského 106, 017 01 Považská Bystrica. 
1.3. Zhotoviteľ sa zaväzuje, že za podmienok stanovených v tejto zmluve a v rozsahu podľa projektovej dokumentácie pre stavebné povolenie zrealizuje stavebné práce a vyhotoví dielo. 
1.4. Zhotoviteľ sa zaväzuje vyhotoviť dielo vo vlastnom mene a na vlastnú zodpovednosť. 
1.5. Objednávateľ sa zaväzuje dielo prevziať a zaplatiť zhotoviteľovi dohodnutú cenu diela stavby. 
1.6. Všetky dokumentácie, doklady, dokumenty a návody budú vypracované v slovenskom jazyku. Všetky jednania sa uskutočnia v slovenskom jazyku. 

2. Čas plnenia
2.1. Zmluvné strany dohodli nasledovné termíny: 
▪ začatie prác 18.7.2022, nasledujúci pracovný deň po dni odovzdania staveniska, 
▪ ukončenie prác  do 31.12.2022, 
▪ uvoľnenie staveniska  do 5 dní po odovzdaní a prevzatí stavebných prác. 
2.2. Zmluvné termíny uvedené v bode 2.1 sú termíny najneskoršie prípustné a neprekročiteľné s výnimkou: 
a) vyššej moci (neočakávané prírodné a iné javy), 
b) v prípade zmien a rozsahu podľa pokynov objednávateľa, 
c) vydania príkazov a zákazov vládnych alebo miestnych správnych orgánov, ak neboli vyvolané situáciou u zhotoviteľa. 
2.3. Predĺžené lehoty plnenia sa určia podľa dĺžky preukázaného zdržania. 
2.4. Ak zhotoviteľ mešká s dodaním podľa zmluvného termínu, bude objednávateľ žiadať náhradu škody v zmysle § 373 a nasledujúcich Obchodného zákonníka, pričom zmluva zostáva v platnosti. 
2.5. V prípade zastavenia prác z viny objednávateľa budú vykonané práce odúčtované podľa stupňa rozpracovanosti a podľa skutočne zdokladovaných nákladov zo strany zhotoviteľa. 

3. Zmluvná cena
3.1. Zmluvná cena je stanovená v zmysle zákona NR SR č. 18/1996 Z .z. o cenách v znení neskorších predpisov. Považuje sa za cenu maximálnu a záväznú počas doby trvania zmluvy. Cena je uvedená v členení: 
▪ Cena bez DPH 	.................................... EUR 
▪ DPH 20% 		.................................... EUR 
▪ Cena spolu s DPH 	.................................... EUR 

3.2. Cena diela je stanovená na základe oceneného zadania s výkazom výmer, ktorý spoločne s rekapituláciou ceny je neoddeliteľnou súčasťou tejto zmluvy ako príloha č.1. 
3.3. K zmene ceny môže dôjsť v prípade: 
a) zmeny zákonnej sadzby DPH a iných administratívnych opatrení štátu, 
b) rozšírenia alebo zúženia predmetu zmluvy zo strany objednávateľa, 
c) nevykonania niektorých prác, resp. činnosti uvedených v ocenenom výkaze výmer zo strany zhotoviteľa, ak sa tieto ukážu v priebehu prác ako nepotrebné. 
3.4. Ostatné zmeny ceny nie sú prípustné. 
3.5. Cena za dielo bude cenou maximálnou pre dohodnutý rozsah prác podľa rozpočtu diela a termín realizácie diela. 
3.6. V cene za dielo budú zahrnuté všetky práce, dodávky a služby súvisiace s realizáciou diela a vyplývajúce pre zhotoviteľa zo zmluvy.

4. Platobné podmienky a fakturácia
 4.1. Dielo sa bude realizovať bez preddavkov. 
4.2. Zhotoviteľ vyhotoví faktúru podľa skutočného rozsahu zrealizovaných prác po dodaní zhotoveného diela v celom dohodnutom rozsahu a kvalite s príslušnými dokladmi a jeho prevzatí objednávateľom na základe zápisu o odovzdaní a prevzatí stavby. 
4.3. Lehota splatnosti faktúry bude 14 dní od doručenia a potvrdenia zo strany objednávateľa. 
4.4. Nedeliteľnou súčasťou faktúry bude zisťovací protokol o vykonaných stavebných prácach a stavebným dozorom odsúhlasený súpis vykonaných prác a dodávok.
 4.5. Prílohou faktúr bude stavebný denník a zápis o odovzdaní a prevzatí stavby. 
4.6. Faktúra musí obsahovať náležitosti v zmysle ustanovenia § 3a ods. 1 zákona č. 513/1991 Zb. Obchodného zákonníka v znení neskorších predpisov a zákona č. 222/2004 Z. z. o DPH v znení neskorších predpisov a údaje podľa pokynov objednávateľa. 
4.7. Faktúra s povinnými prílohami bude predkladaná v dvoch vyhotoveniach. 
4.8. Ak faktúra nebude úplná alebo bude obsahovať nesprávne údaje vrátane príloh k faktúre, bude takáto faktúra zhotoviteľovi vrátená. Zhotoviteľ je povinný predložiť novú faktúru, v takom prípade sa bude lehota splatnosti faktúry odvíjať od termínu predloženia novej faktúry. 
4.9. V prípade zastavenia prác z viny objednávateľa budú vykonané práce odúčtované podľa skutočne zdokladovaných nákladov zo strany zhotoviteľa. 

5. Dodacie podmienky
5.1. Odovzdanie staveniska: 
a) Objednávateľ je povinný zabezpečiť zhotoviteľovi bezplatné užívanie priestoru staveniska po dobu trvania stavby a dobu potrebnú na vypratanie staveniska. 
b) Zhotoviteľ si zabezpečí prevádzkové, sociálne, výrobné zariadenia staveniska. Náklady na prevádzku, údržbu a likvidáciu sú súčasťou zmluvnej ceny. 
5.2. Realizácia diela: 
a) Zhotoviteľ svojou činnosťou nesmie narušiť bezpečnosť osôb nachádzajúcich sa v blízkosti staveniska.
b) Zamestnanci objednávateľa môžu vstupovať na stavenisko len pokiaľ sú poverení funkciou stavebného dozoru alebo inou kontrolnou a dozornou činnosťou a preukážu sa príslušným oprávnením. 
c) Zhotoviteľ je povinný na prevzatom stavenisku, v jeho okolí a na prenechaných inžinierskych sieťach udržiavať poriadok a čistotu, je povinný odstraňovať odpady a nečistoty vzniknuté z jeho činnosti a to na vlastné náklady. 
d) Zhotoviteľ vykonáva činnosti spojené s predmetom diela na vlastnú zodpovednosť podľa zmluvy, pričom rešpektuje technické špecifikácie, právne a technické predpisy, vyhlášky platné v SR, najmä stavebný zákon, zákon o bezpečnosti a ochrane zdravia pri práci, vyhlášku o bezpečnosti práce a technických zariadení pri stavebných a montážnych prácach, zákon o životnom prostredí, zákon o odpadoch a o nakladaní s odpadmi, zákon o ovzduší, zákon o vodách, zákon o požiarnej ochrane, Slovenské technické normy, zákon č. 264/1999 Z.z. o technických požiadavkách na výrobky a o zmenách a doplnení niektorých zákonov, Všeobecné technické požiadavky kvality stavieb. Zhotoviteľ je povinný preukázateľne poučiť všetkých zamestnancov pracujúcich na stavbe o bezpečnosti a ochrane zdravia pri práci. 
e) Objednávateľ, alebo ním poverená osoba pri realizácii stavby podľa zmluvy vykonáva stavebný dozor (§ 46b zákon č. 50/1976 Zb. Stavebný zákon v platnom znení). Za tým účelom má prístup na pracoviská a sklady, kde sa zmluvné výkony a ich súčastí realizujú alebo skladujú. Na vyžiadanie mu musia byť predložené výkresy, vzorky materiálov a iné podklady súvisiace s predmetom zmluvy, ako aj výsledky kontrol kvality – a testy. S informáciami a podkladmi označenými dodávateľom ako jeho obchodné tajomstvo, musí objednávateľ zaobchádzať dôverne. 
f) Ak považuje Zhotoviteľ pokyny stavebného dozoru za neoprávnené alebo neúčelné, musí uplatniť svoje výhrady zápisom v stavebnom denníku. Pokyny musí na opätovné požiadanie vykonať, pokiaľ nie sú v rozpore s príslušnými technologickými postupmi, alebo neodporujú právnym predpisom, alebo nariadeniam miestnej alebo štátnej správy. Ak s takými prácami budú spojené viac náklady, tie potom znáša objednávateľ. Ak takéto práce ovplyvnia postup prác, objednávateľ pristúpi na primeranú úpravu zmluvy z dôvodu časového sklzu. 
g) Zhotoviteľ musí bez meškania a písomne informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu zmluvy. 
h) Zhotoviteľ je povinný zabezpečiť účasť svojich zamestnancov na preverovaní svojich dodávok a prác, ktoré vykonáva stavebný dozor objednávateľa a robiť okamžité opatrenia na odstránenie vytknutých nedostatkov a odchýlok od dokumentácie.
 i) Funkciu stavbyvedúceho bude ako oprávnená osoba vykonávať ..................................................................., číslo osvedčenia: ............................................................................ 
5.3. Stavebný denník: 
a) Zhotoviteľ je povinný odo dňa prevzatia staveniska viesť stavebný denník v jazyku slovenskom, a to v originály a vo dvoch kópiách. Jednu kópiu je povinný uložiť oddelene od originálu, aby bola k dispozícii v prípade straty alebo zničenia originálu. Ďalšiu kópiu denníka si odoberá stavebný dozor. 
b) Do denníka sa zapisujú všetky skutočnosti rozhodujúce pre plnenie zmluvy, najmä údaje o časovom postupe prác a ich kvality, zdôvodnenie odchýlok vykonávaných prác od projektovej dokumentácie, údaje dôležité pre posúdenie hospodárnosti prác a údaje nevyhnutné pre posúdenie prác orgánmi štátnej správy. Počas pracovnej doby musí byť denník na stavbe trvale prístupný. Povinnosť viesť denník končí dňom odovzdania a prevzatia prác.
 5.4. Odovzdanie stavby resp. časti stavby: 
a) Dielo sa považuje za dodané ak je urobené protokolárne odovzdanie a prevzatie. 
b) Prevzatím predmetu diela prechádza vlastnícke právo a nebezpečenstvo škody na Objednávateľa. 
c) Prevzatie predmetu diela alebo jeho časti môže byť odmietnuté pre chyby a to až do ich odstránenia. 
d) Zhotoviteľ je povinný najneskôr 3 dní vopred oznámiť objednávateľovi, kedy bude dielo pripravené na odovzdanie. 
e) Zhotoviteľ je povinný vykonať komplexné vyskúšanie odovzdaného diela. 
f) Zhotoviteľ je povinný pri preberacom konaní odovzdať objednávateľovi: 
- zápisnice a osvedčenia o vykonaných skúškach použitých materiálov, 
- stavebný denník. 
Absencia niektorého z týchto dokladov je dôvodom pre nezačatie preberacieho konania. 
g) Zápisnicu o prevzatí stavebných prác spisuje Objednávateľ, ak nebolo dohodnuté inak. 

6. Záruky, zodpovednosť za škody a za vady
6.1. Zhotoviteľ ručí za to, že predmet plnenia má v dobe prevzatia zmluvne dohodnuté vlastnosti, že zodpovedá technickým normám a predpisom SR, a že nemá vady, ktoré by rušili, alebo znižovali hodnotu alebo schopnosť jeho používania k zvyčajným alebo v zmluve predpokladaným účelom. 
6.2. Zhotoviteľ je zodpovedný v plnom rozsahu za škodu na majetku objednávateľa, ktorú spôsobí v súvislosti s realizáciou diela. 
6.3. Na žiadosť objednávateľa je zhotoviteľ povinný bez zbytočného odkladu vady svojej dodávky odstrániť, i keď neuznáva, že za vady zodpovedá. V sporných prípadoch nesie náklady až do rozhodnutia o reklamácii zhotoviteľ. 
6.4. Záručná lehota diela bude 36 mesiacov a začne plynúť odo dňa prevzatia diela objednávateľom. V záručnej lehote musí dielo vykazovať kvalitatívne vlastnosti a prevádzkovú spôsobilosť primeranú obvyklému opotrebeniu bežným dopravným zaťažením a vplyvu poveternostných podmienok. 
6.5. Ak objednávateľ odmieta dielo prevziať, je povinný uviesť dôvody. Po odstránení nedostatkov opakuje sa konanie v nevyhnutnom rozsahu a spíše sa dodatok k pôvodnej zápisnici. 
6.6. Objednávateľ bude oprávnený odmietnuť prevzatie stavby v prípade, že stavba nie je dodaná v súlade so zmluvnými podmienkami a má závažné vady a nedorobky, ktoré bránia bezpečnému a plynulému užívaniu diela, až do ich odstránenia. 
6.7. Vadou sa rozumie odchýlka v kvalite, rozsahu a parametroch diela stanovených touto zmluvou a projektovou dokumentáciou a rozpor so všeobecne záväznými technickými normami a predpismi. 
6.8. Nedorobkom sa rozumie nedokončená práca oproti projektovej dokumentácii. 
6.9. Zhotoviteľ bude počas záručnej lehoty povinný odstrániť vady diela, na ktoré sa vzťahuje záručná lehota, na svoje náklady a bez zbytočného odkladu po doručení oznámenia o vade diela, ak na jej odstránenie vzhľadom na jej rozsah alebo technickú zložitosť nie je potrebný dlhší čas. O termíne odstránenia vady dlhšom ako 20 pracovných dní po prevzatí oznámenia, bude zhotoviteľ povinný objednávateľa písomne informovať. 

7. Zmluvné pokuty
7.1. V prípade omeškania zhotoviteľa s ukončením diela a jeho odovzdaním, si môže objednávateľ uplatniť zmluvnú pokutu vo výške 0,05 % z ceny diela za každý kalendárny deň omeškania s dokončením diela počítanú od prvého dňa omeškania (vrátane) až do riadneho odovzdania diela zhotoviteľovi. 
7.2. V prípade omeškania objednávateľa s uhradením faktúry vystavenej zhotoviteľom v súlade s touto zmluvou má zhotoviteľ právo na uplatnenie zmluvnej pokuty vo výške 0,05 % z neuhradenej fakturovanej časti ceny diela za každý deň omeškania. 
7.3. Zmluvné pokuty a úroky z omeškania, dohodnuté touto zmluvou hradí povinná strana nezávisle od toho, či a v akej výške vznikne druhej zmluvnej strane v tejto súvislosti škoda, ktorú možno vymáhať samostatne. 7.4. Zaplatením zmluvnej pokuty objednávateľovi nezaniká právo na náhradu škody, spôsobenej nedodržaním diela v dohodnutom termíne a v dohodnutej kvalite. 

8. Riešenie sporov
8.1. Ak sa vyskytnú rozpory v dokumentoch a plnení zmluvy majú prioritu: a) Zmluva o dielo, b) Ponuka (vrátane návrhu ceny), c) Technické špecifikácie prác. 
8.2. V prípade sporov, ktoré nebude možné riešiť dohodou zmluvných strán, požiada jedna zo zmluvných strán o rozhodnutie súd. 
8.3. Spory zmluvných strán neoprávňujú zhotoviteľa zastaviť plnenie predmetu zmluvy. 
8.4. Zmluvný vzťah sa bude riadiť právnym poriadkom platným na území SR. Spory bude rozhodovať príslušný súd SR a to v jazyku slovenskom. 

9. Ostatné práva a povinnosti
 9.1. Zhotoviteľ v plnej miere ručí za to, že nedôjde k zneužitiu, resp. že neposkytne materiály týkajúce sa predmetu zákazky tretím osobám a zachová mlčanlivosť o všetkých skutočnostiach, o ktorých sa dozvedel pri realizácii tejto zmluvy. 
9.2. Zhotoviteľ nie je oprávnený na vykonávanie stavebných prác, ku ktorej sa zmluvne zaviazal, využiť subdodávateľa bez predchádzajúceho písomného súhlasu Objednávateľa. Porušenie tohto záväzku Zhotoviteľa sa považuje za podstatné porušenie Zmluvy o dielo. 
9.3. Zmluvné strany sa zaväzujú zachovať mlčanlivosť o akýchkoľvek poskytnutých údajoch a informáciách, okrem informácií, ktoré je potrebné zverejniť podľa zákona. 

10. Odstúpenie od zmluvy
10.1. Od zmluvy možno odstúpiť v prípadoch, ktoré stanovuje zmluva a § 344 a násl. Obchodného zákonníka. Zhotoviteľovi prináleží náhrada iba za skutočne vykonané stavebné práce. 
10.2. Odstúpenie od zmluvy musí byť druhej zmluvnej strane oznámené písomne. 
10.3. Objednávateľ je oprávnený odstúpiť od zmluvy v prípade podstatného porušenia tejto zmluvy zo strany Zhotoviteľa. Musí však vyzvať Objednávateľa a určiť mu dodatočne primeranú lehotu na splnenie záväzkov vyplývajúcich zo zmluvy a písomne vyhlási, že v prípade neplnenia aj po stanovenom termíne od zmluvy odstúpi. 
10.4. Zmluvné strany považujú za podstatné porušenie tejto zmluvy najmä, ak Zhotoviteľ:
 a) mešká so splnením zmluvného termínu, alebo čiastkového termínu dohodnutého v zmluve a ak márne uplynie dodatočne stanovená lehota na plnenie. 
b) bude preukázateľne vykonávať predmet zmluvy nedostatočne, t.j. v rozpore s podmienkami dohodnutými v tejto zmluve. Musí ísť o vady, na ktoré bol zhotoviteľ objednávateľom v priebehu vykonávania predmetu zmluvy písomne upozornený, a ktoré napriek tomuto upozorneniu neodstránil v primeranej lehote poskytnutej k tomuto účelu, 
c) v rozpore s ustanovením tejto zmluvy zastavil vykonávanie predmetu zmluvy, alebo inak prejavuje svoj úmysel nepokračovať v plnení tejto zmluvy, 
d) bez predchádzajúceho písomného súhlasu Objednávateľa, prevedie všetky, alebo niektoré práva a záväzky vyplývajúce z tejto zmluvy na tretie osoby. 
10.5. Zhotoviteľ môže odstúpiť od zmluvy v prípade, ak objednávateľ neplní svoje zmluvné povinnosti a tým Zhotoviteľovi znemožní vykonávanie prác. Musí však vyzvať Objednávateľa a určiť mu dodatočne primeranú lehotu na splnenie záväzkov vyplývajúcich zo zmluvy a písomne vyhlási, že v prípade neplnenia aj po stanovenom termíne od zmluvy odstúpi. 
10.6. Stavebné práce a dodávky realizované ku dňu odstúpenia od zmluvy sa vyúčtujú podľa zmluvných cien v preukázateľnom rozsahu. 

11. Záverečné ustanovenia

11.1 Zmluvu možno zmeniť počas jej trvania bez nového verejného obstarávania len v súlade s ust. § 18 zákona č. 343/2015 Z.z. o verejnom obstarávaní a o zmene a doplnení niektorých zákonov. K návrhom dodatkov k tejto zmluve sa zmluvné strany zaväzujú vyjadriť písomne v termíne 5 pracovných dní od doručenia návrhu dodatku druhej strane. 
11.2 Táto zmluva a jej plnenie sa riadi právnym poriadkom SR a pre všetky konania neupravené touto zmluvou, ktoré pri realizácii stavby môžu nastať, platia ustanovenia všeobecne platných právnych predpisov a Obchodného zákonníka v platnom znení. 
11.3 Všetky spory vyplývajúce z tejto zmluvy, alebo ktoré vzniknú v súvislosti s ňou, budú zmluvné strany riešiť predovšetkým vzájomnou dohodou. Ak k dohode nedôjde, zmluvné strany sa dohodli, že na konanie v takomto spore bude miestne príslušný súd podľa všeobecného právneho predpisu. 
11.4 Táto zmluva je vypracovaná v dvoch vyhotoveniach, z ktorých každá zmluvná strana dostane jedno vyhotovenia. 
11.5 Táto zmluva nadobúda platnosť dňom podpisu obidvoma zmluvnými stranami a účinnosť v zmysle § 47a ods. 1 Občianskeho zákonníka deň nasledujúci po dni zverejnenia na webovej stránke objednávateľa. 11.6 Zmluvné strany prehlasujú, že zmluvu si prečítali, porozumeli jej, ich zmluvná voľnosť nie je obmedzená, a na znak súhlasu ju podpisujú. 

V …………………………., dňa: ……………..  V Považskej Bystrici, dňa: …………….. . . .

...........................................................................	....................................................................
 Zhotoviteľ: 						    Objednávateľ: 

